Унагъуэмрэ сабийхэмрэ социальнэ дэIэпыкъуныгъэ етынымкIэ программэр гъэзэщIа хъун папщIэ Къэбэрдей-Балъкъэрым сом мелуани 170-м нэблагъэ щыхухах
Урысей Федерацэм «ЦIыхухэм социальнэ дэIэпыкъуныгъэ етын» и къэрал программэм «Унагъуэмрэ сабийхэмрэ социальнэ дэIэпыкъуныгъэ етыныр егъэфIэкIуэн» и программэ гуэдзэм ипкъ иткIэ федеральнэ бюджетым къыхэкIыу субсидиеу сом мелуан 48,6-рэ Къэбэрдей-Балъкъэрым 2017 гъэм къыхуаутIыпщащ.
ЩIыпIэ бюджетым къищынэмыщIауэ къыхэкIынущ сом мини 119596,7-рэ, сабий зеиншэхэм, адэ-анэм я жьауэм щIэмыту къэна сабийхэм, сабий зеиншэу, адэ-анэншэу къэна цIыхухэм ящыщхэм псэупIэ унэхэр щратын хуэдэу псэупIэ хэхахэр зэгурыIуэныгъэкIэ пщIэ щIату къащтэн папщIэ.
КъБР-м и Iэтащхьэмрэ
Правительствэмрэ я пресс-IуэхущIапIэ.
